b'\n_START_ARTICLE_\nKunnioittavasti k\xc3\xb6yhyydest\xc3\xa4 -tunnustus\n_START_PARAGRAPH_\nKunnioittavasti k\xc3\xb6yhyydest\xc3\xa4 on EAPN-Finin vuosittain jakama tunnustus journalisteille, jotka ovat tehneet juttuja k\xc3\xb6yhyydest\xc3\xa4 taloudellisia ja sosiaalisia syit\xc3\xa4 analysoiden ja k\xc3\xb6yhyytt\xc3\xa4 kokeneita ihmisi\xc3\xa4 kunnioittaen. Palkinto jaettiin ensimm\xc3\xa4isen kerran vuonna 2016._NEWLINE_Parhaan jutun kirjoittanut palkittu saa taiteilija Helena Korkan tekem\xc3\xa4n palkinnon Hyv\xc3\xa4 kello kauas kuuluu. Vuonna 2018 palkittu toimittaja sai tunnustuksen lis\xc3\xa4ksi Huoltaja-s\xc3\xa4\xc3\xa4ti\xc3\xb6n tuhannen euron palkinnon. Tarvittaessa my\xc3\xb6nnet\xc3\xa4\xc3\xa4n my\xc3\xb6s kunniamainintoja.'